

Paziņojums medijiem

Pirmdiena, 2011.gada 30.maijs

**Eiropā jaunu auto tirgus kāpumu prognozē piesardzīgi**

**Latvijas Pilnvaroto autotirgotāju asociācija informē, ka Eiropas Automobiļu ražotāju asociācijas (ACEA) apkopotie provizoriskie dati par šī gada ES dalībvalstu jaunu auto realizācijas apjomu liecina, ka tirgus noiets tiek prognozēts par 0,5% mazāks kā 2010.gadā.**

Pēc prognozes datiem, ES kopumā tiks realizēti 13 miljoni spēkrati, kas ir par 0,5% mazāk kā 2010.gadā. Savukārt 2010.gada rādītāji atpalika par 6,3% no 2009.gada realizācijas apjoma ES.

ACEA informācija liecina, ka no EU15 dalībvalstīm vislielāko kāpumu piedzīvos Somija (10,3%), Vācija (9,5%) un Nīderlande (6,7%). Savukārt vislielākais pieprasījuma kritums jaunu auto tirgū tiek prognozēts ekonomiskās krīzes nomocītajās valstīs Portugālē (-16,7%), Grieķijā (-11,7%) un Spānijā (-10%).

Paredzams, ka arī Francijā, Lielbritānijā un Itālijā samazināsies pieprasījums, attiecīgi par 7,2%, 5% un 3,5%.

Baltijas valstīs ievērojams realizācijas apjoma pieaugums prognozēts Latvijai – 42% (vidēji 9 tūkstoši vienības), Igaunijai – 33,3%, Lietuvai - 13%. „Latvija vislēnāk no Baltijas valstīm atkopjas no krīzes izraisītās zemās pirktspējas. Divos pēdējos gados jaunu auto realizācija samazinājās vidēji par 90%. Ar to arī izskaidrojams šā gada 1.ceturkšņa pieprasījuma pieaugums gandrīz par 100%, attiecībā pret iepriekšējā gada periodu”, skaidro LPAA valdes priekšsēdētājs Viktors Kulbergs.

Šogad plānots vislielākais automobiļu pārdošanas progress Vācijā, prognozējot, ka gada laikā šajā valstī tiks realizēti vairāk kā 3 miljoni automobiļu, Francijā – 2 miljoni.

Eiropā kopumā jaunu auto tirdzniecības apjoma pieaugums tiek plānots *Renault* (1,7%) un *Ford* (1,6%) marku automašīnām. *Ford* markas automašīnas vispieprasītākās būs Somijā (19.5%) un *Renault* – Nīderlandē (17%), pārējiem auto zīmoliem joprojām nespējot uzlabot 2010.gada pārdošanas apjoma rezultātus.

Sagatavoja:

Zane Rone

Projektu vadītāja

„Latvijas Pilnvaroto autotirgotāju asociācija”

Tālr.: 67540315

e-pasts: zane@lpaa.lv

www.lpaa.lv